श्रीरामपुर गांव के पुनर्वास की इस पूरी प्रक्रिया में कैंपा के पैसों के दुरुपयोग का एक और कारनामा दर्ज है. आरटीआई से मिले दस्तावेजों के मुताबिक जून 2012 में हुए इस गांव के लोकार्पण कार्यक्रम में ही सरकार ने तकरीबन 16 लाख रुपए फूंक दिए थे. इस लोकार्पण कार्यक्रम में मुख्य अतिथि के रूप में मुख्यमंत्री रमन सिंह ने शिरकत की थी. नियमों को देखें तो यह साफ तौर पर कैंपा फंड के दुरुपयोग का मामला नजर आता है.